བདག་ཅག་གི་སྟོན་པ་ཐུགས་རྗེ་ཅན་གྱིས་སྔོན་སློབ་པ་ལམ་གྱི་གནས་སྐབས་སུ།ཆོས་ཚིགས་སུ་བཅད་པ་རེ་རེའི་ཕྱིར་ཡང་ལུས་ལ་ལྕགས་གཟེར་སྟོང་བཏབས་པ་སོགས་ཀྱི་བྱ་དཀའ་བའི་སྤྱོད་པ་རྒྱ་མཚོ་ལྟ་བུ་ལ་བསླབ་ཅིང་།དགྱེས་མཛད་མར་སྟོན་ཆེན་པོ་སོགས་ཡབ་རྗེ་གོང་མ་རྣམས་ཀྱིས་དང་པོར་ལུས་སྲོག་ལ་མ་ལྟོས་པར་ཆོས་བཙལ།བར་དུ་ཉིན་མཚན་གྱི་རྣམ་གཡེངས་མེད་པར་ཉམས་སུ་བླངས།ཐ་མར་རང་གཞན་གྱི་དོན་གཉིས་འགྲུབ་པ་ཤ་སྟག་བྱུང་བའི་སྔོན་བྱོན་གོང་མའི་རྣམ་ཐར།རྗེས་འཇུག་གདུལ་བྱའི་ཉམས་ལེན་དུ་ཤེས་པས།གསུང་འབུམ་གྱི་པུསྟི་ཀ་འདི་དག་དད་གུས་ཆེན་པོས་མཆོད་པའི་གནས་སུ་བཀུར་ཞིང་།ས་རྡུལ་གྱི་དྲི་མས་གཡོགས་གཡོགས་སུ་མི་འཇོག་པར་ཡང་ནས་ཡང་དུ་ཀློག་ཅིང་།དོན་རྟོགས་པར་བྱས་ཏེ།གཏན་བདེའི་གོ་འཕང་འགྲུབ་པའི་དོན་དུ་འགྱུར་བ་ཞིག་ཅིས་ནས་ཀྱང་གལ་ཆེ།༸རྒྱལ་དབང་བཅུ་བདུན་པའི་ཆེད་བརྗོད་ལས།